**Tape** on vuonna 2001 ensi-iltansa saanut Richard Linklaterin ohjaama yhdysvaltalainen draamaelokuva. Sen pääosissa ovat Ethan Hawke, Robert Sean Leonard ja Uma Thurman. Koko elokuva kulkee reaaliajassa. *Tapessa* on ainoastaan kolme näyttelijää, ja elokuvan kohtaukset sijoittuvat neljän seinän sisällä olevaan yhteen huoneeseen.

*Tapen* käsikirjoituksen laati Stephen Belber. Käsikirjoitus pohjautuu Belberin samannimiseen näytelmään *Tape* (1999). Tuottajina toimivat Alexis Alexanian, Anne Walker-McBay ja Gary Winick.

Uma Thurman oli ehdokkaana roolisuorituksestaan Independent Spirit -palkinnon saajaksi vuonna 2002. Vuoden 2001 Venetsian elokuvajuhlilla Richard Linklater voitti Laterna Magica Prizen.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Tape* sijoittuu Michiganin Lansingissa sijaitsevaan motellihuoneeseen.

Huumeita käyttävä Vince (Ethan Hawke) lojuu motellihuoneessaan ja hänen kaverinsa John saapuu kylään. Heillä alkaa pieni keskustelu menneistä high school -vuosista ja tulevasta, mikä kulkee koko ajan eteenpäin ja eteenpäin. Kävi ilmi, että Vince yrittää saada Johnin paljastamaan mukamas Johnin kymmenen vuotta sitten tekemä raiskaus. Vince saakin nauhoitettua Johnin tunnustuksen kasetille, ja Johnin yllätykseksi huoneeseen saapuu yksi uusi henkilö kyläilemään: Amy, tyttö, jonka Jon mukamas raiskasi. Alkaa vaihe, jossa kaikki tuntevat välillä itsensä vaivaantuneiksi. Lopulta Amy tekee teon, joka toimii pienenä opetuksena molemmille miehille...

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Ethan Hawke  | … |  Vince
  |
|  Robert Sean Leonard  | … |  Jon Salter
  |
|  Uma Thurman  | … |  Amy Randall
  |

Tuotanto
--------

*Tape* kuvattiin New Yorkissa.

*Tapea* mainostettiin mainoslauseella *Some things can't be erased.*

Vastaanotto
-----------

*Tape* sai ensimmäisen ensi-iltansa kotimaassaan Sundancen elokuvajuhlilla 26. tammikuuta vuonna 2001. Tämän jälkeen *Tape* kiersi elokuvajuhlia, kuten Kanadan Toronton elokuvajuhlat 8. syyskuuta 2001 ja Vancouverin elokuvajuhlat 10. lokakuuta 2001. *Tape* sai maanlaajuisen ensi-iltansa Yhdysvalloissa 2. marraskuuta vuonna 2001. Suomessa *Tape* sai ensi-iltansa Helsingin elokuvajuhlilla 24. syyskuuta vuonna 2002.

*Tape* on saanut pääosin positiivista palautetta. *Tapella* on Rotten Tomatoes -sivustolla 77 prosentin "tuore"-arvosana, joka perustuu 90 arvosteluun. Draama on saanut 71 pistettä sadasta 26 arvostelun perusteella Metacriticissä.

Elokuvakriitikko Roger Ebert antoi *Tapelle* 3.5 tähteä neljästä. *The New York Timesin* elokuvakriitikko Stephen Holden kutsui elokuvaa teräväksi ja ylisti näyttelijäkaarta annettuaan heidän elokuvauriensa psykologisimmat roolisuoritukset. *Entertainment Weeklyn* kriitikko Owen Gleiberman antoi elokuvalle A-.

*Tape* on julkaistu myös DVD:lle.

Lähteet
-------

1. 1 2 3 4 5 6 7 8 9 10  Tape (2001) *imdb.com*. IMDB.com. Viitattu 18.11.2012. (englanniksi)
2. ↑  Tape (2001) *boxofficemojo.com*. Boxofficemojo.com. Viitattu 18.11.2012. (englanniksi)
3. 1 2 3  Tape (2001) *allmovie.com*. Allmovie.com. Viitattu 18.11.2012. (englanniksi)
4. ↑  Tape (2001) *rottentomatoes.com*. Rottentomatoes.com. Viitattu 18.11.2012. (englanniksi)
5. ↑  Tape *metacritic.com*. Metacritic.com. Viitattu 18.11.2012. (englanniksi)
6. ↑  Tape, BY ROGER EBERT / November 16, 2001 *rogerebert.suntimes.com*. Rogerebert.suntimes.com.  Arkistoitu 8.4.2011. Viitattu 18.11.2012. (englanniksi)
7. ↑  MOVIE REVIEW *nytimes.com*. Nytimes.com. Viitattu 18.11.2012. (englanniksi)
8. ↑  REVIEW Tape (2001) *ew.com*. Ew.com.  Arkistoitu 17.10.2012. Viitattu 18.11.2012. (englanniksi)

Aiheesta muualla
----------------

* *Tape* Internet Movie Databasessa. (englanniksi)
* *Tape* AllMoviessa. (englanniksi)
* *Tape* Rotten Tomatoesissa (englanniksi)
* *Tape* Metacriticissä (englanniksi)

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Richard Linklaterin ohjaamat elokuvat |
| --- |
|  |
| 1980-luku | *It’s Impossible to Learn to Plow by Reading Books* (1988) |
|  |
| 1990-luku | 
* *Slacker* (1991)
* *Surutta? Sekaisin* (1993)
* *Rakkautta ennen aamua* (1995)
* *SubUrbia* (1996)
* *Legendaariset Newtonin pojat* (1998)

 |
|  |
| 2000-luku | 
* *Valve-unessa* (2001)
* *Tape* (2001)
* *School of Rock* (2003)
* *Rakkautta ennen auringonlaskua* (2004)
* *Bad News Bears – Karhukoplan paluu* (2005)
* *Hämärän vartija* (2006)
* *Fast Food Nation* (2006)
* *Me and Orson Welles* (2008)

 |
|  |
| 2010-luku | 
* *Bernie* (2011)
* *Rakkautta ennen keskiyötä* (2013)
* *Boyhood* (2014)
* *Everybody Wants Some* (2016)

 |

 |